Tähtis õiguslik teade

|

31986L0594

Nõukogu direktiiv, 1. detsember 1986, majapidamisseadmete tekitatava õhumüra kohta

Euroopa Liidu Teataja L 344 , 06/12/1986 Lk 0024 - 0027 Soomekeelne eriväljaanne: Peatükk 15 Köide 7 Lk 0153  Rootsikeelne eriväljaanne: Peatükk 15 Köide 7 Lk 0153  CS.ES Peatükk 13 Köide 008 Lk 227  - 230 ET.ES Peatükk 13 Köide 008 Lk 227  - 230 HU.ES Peatükk 13 Köide 008 Lk 227  - 230 LT.ES Peatükk 13 Köide 008 Lk 227  - 230 LV.ES Peatükk 13 Köide 008 Lk 227  - 230 MT.ES Peatükk 13 Köide 008 Lk 227  - 230 PL.ES Peatükk 13 Köide 008 Lk 227  - 230 SK.ES Peatükk 13 Köide 008 Lk 227  - 230 SL.ES Peatükk 13 Köide 008 Lk 227  - 230

		Nõukogu direktiiv,1. detsember 1986,majapidamisseadmete tekitatava õhumüra kohta(86/594/EMÜ)EUROOPA ÜHENDUSTE NÕUKOGU,võttes arvesse Euroopa Majandusühenduse asutamislepingut, eriti selle artiklit 100,võttes arvesse komisjoni ettepanekut, [1]võttes arvesse Euroopa Parlamendi arvamust, [2]võttes arvesse majandus- ja sotsiaalkomitee arvamust [3]ning arvestades, et:Euroopa Ühenduste 1973. [4] ja 1977. [5] aasta keskkonna tegevusprogrammides rõhutatakse mürasaaste probleemi tähtsust ja eelkõige vajadust võtta meetmeid müraallika suhtes;üldsust tuleks võimalikult kergesti mõistetaval ja ühtsel viisil teavitada majapidamisseadmete tekitatava müra tasemest; täpne, asjakohane ja võrreldav teave võib aidata üldsusel valida vähem müra tekitavaid majapidamisseadmeid; sellega kannustatakse tootjaid võtma meetmeid vähem müra tekitavate majapidamisseadmete valmistamiseks;praktilistel kaalutlustel ja et vältida etikettide segavat paljusust majapidamisseadmetel, tuleks teave mürataseme kohta esitada etiketil, mis on ette nähtud etiketil majapidamisseadmete energiatarbimise märkimist käsitleva nõukogu 14. mai 1979. aastadirektiivi 79/530/EMÜ [6] alusel vastuvõetud rakendusdirektiividega ja mis hõlmab sama majapidamisseadmete rühma;kõnesoleval juhul peab õigusaktide ühtlustamine piirduma nende nõuetega, mis on vajalikud majapidamisseadmete tekitatava õhumüra mõõtmiseks ja deklareeritud mürataseme kontrollimiseks; need nõuded peavad asendama selles valdkonnas siseriiklikke norme;käesolev direktiiv määratleb ainult hädavajalikud nõuded; eeldatakse, et neid nõudeid järgitakse niikaua, kuni kohaldatakse ühtlustatud standardid; seetõttu on majapidamisseadmete töö ajal tekkiva õhumüra mõõtmise ja deklareeritud mürataseme kontrollimise standardite olemasolu möödapääsmatu;Euroopa Standardikomiteed (Comité européen de normalisation – CEN) ja Euroopa Elektrotehnika Standardikomiteed (Comité européen de normalisation électrotechnique - CENELEC) tunnustatakse kui organeid, kes on pädevad sätestama ja vastu võtma ühtlustatud standardeid (Euroopa standardid või ühtlustamisdokumendid) komisjoni juhtnööride kohaselt vastavalt nõukogu 28. märtsi 1983. aasta direktiivile 83/189/EMÜ, millega nähakse ette tehnilistest standarditest ja eeskirjadest teatamise kord [7], ja kooskõlas komisjoni ning eespool nimetatud organite koostöö üldsuunistega, mis kirjutati alla 13. novembril 1984;kuni ühtlustatud standardite vastuvõtmiseni tagatakse kaupade vaba ringlus niisuguste toodete heakskiitmisega, mis on kooskõlas nende siseriiklike standardite ja tehniliste eeskirjadega, mis on kontrolli tulemusel tunnistatud vastavaks käesoleva direktiivi nõuetele;direktiivi 83/189/EMÜ artikliga 5 moodustatud alaline komitee sobiks eriti hästi tagama ühtlustatud standardite, siseriiklike standardite ja tehniliste eeskirjade vastavuse kontrolli,ON VASTU VÕTNUD KÄESOLEVA DIREKTIIVI:Artikkel 11. Käesolev direktiiv hõlmab sätteid, mis on seotud:- majapidamisseadmete tekitatavat õhumüra käsitleva teabe avaldamise üldpõhimõtetega,- mõõtmismeetoditega, mille abil määratakse kindlaks majapidamisseadmete tekitatav õhumüra,- majapidamisseadmete tekitatava õhumüra taseme kontrollimise korraga.2. Käesolevat direktiivi ei kohaldata:- eranditult tööstus- või kutsealasel eesmärgil kavandatud seadiste, seadmete või masinate suhtes,- seadmete suhtes, mis on ehitise või selle sisseseadete lahutamatu osa, nagu kliima-, kütte- ja ventilatsiooniseadmed (välja arvatud majapidamisventilaatorid, pliidi õhupuhastid ja üksikult paiknevad kütteseadmed), keskkütte õlipõletid ning veevarustus- ja kanalisatsioonipumbad,- seadmete osade, näiteks mootorite suhtes,- elektroakustiliste seadmete suhtes.Artikkel 2Käesolevas direktiivis kasutatakse järgmisi mõisteid:a) majapidamisseadmed – peaasjalikult eluruumides, sealhulgas keldrites, garaažides ja teistes kõrvalhoonetes kasutamiseks toodetud masinad, masinaosad või sisseseaded, eelkõige hooldamiseks, puhastamiseks, toiduainete ettevalmistamiseks ja hoidmiseks, sooja ja külma tootmiseks ning jaotamiseks mõeldud majapidamisseadmed, samuti kliimaseadmed ja muud seadmed, mida ei kasutata tööalasel eesmärgil;b) majapidamisseadmete rühm – kõik samal kasutuseesmärgil kavandatud mitmesuguste majapidamisseadmete mudelid (või tüübid), mis saavad toite samalt põhienergiaallikalt. Üldiselt kuulub rühma mitu mudelit (või tüüpi);c) majapidamisseadmete seeria – kõik sama mudeli (või tüübi) hulka kuuluvad majapidamisseadmed, millel on kindlaksmääratud omadused ja mis on sama tootja valmistatud;d) majapidamisseadmete partii – konkreetne kogus teatava seeria masinaid, mis on valmistatud või toodetud ühesugustes tingimustes;e) tekitatav õhumüra – majapidamisseadme poolt tekitatav ja õhu kaudu leviv A-filtriga korrigeeritud helivõimsuse tase (LWA), väljendatud detsibellides (dB) ühe pikovati (1 pW) õhu kaudu leviva helivõimsuse suhtes.Artikkel 31. Liikmesriigid võivad teatavate seadmerühmade puhul nõuda teabe avaldamist nende seadmete tekitatava õhumüra kohta.Selle teabe esitab tootja, või kui tema registreeritud asukoht on väljaspool ühendust, teeb seda importija, kelle registreeritud asukoht on ühenduses.Sel juhul:a) määratakse teavitamisele kuuluv müratase kindlaks artikli 6 lõikes 1 ettenähtud tingimuste kohaselt;b) teavet võidakse artikli 6 lõikes 2 ettenähtud põhimõtete alusel pisteliselt kontrollida. Kõnealune liikmesriik võib võtta kõik asjakohased meetmed tagamaks, et esitatud teave vastab käesoleva direktiivi nõuetele;c) tootja või importija vastutab esitatud teabe õigsuse eest.2. Kui liikmesriik ei nõua tekitatava õhumüra kohta teabe avaldamist, võib tootja või importija sellise teabe siiski avaldada, kohaldades ka sel juhul lõike 1 kolmanda lõigu punkte a, b ja c.Artikkel 4Kui sama majapidamisseadmete rühma puhul on direktiivi 79/530/EMÜ alusel vastuvõetud eraldi direktiivis ette nähtud etikett mitmesuguse teabe esitamiseks, tuleb info tekitatava õhumüra kohta anda sellel etiketil.Artikkel 51. Liikmesriigid ei või majapidamisseadmete tekitatava õhumüra kohta antud teabe alusel keelduda majapidamisseadmete turustamisest, seda keelata või piirata, kui teave seadmete kohta on antud kooskõlas käesoleva direktiivi nõuetega.2. Liikmesriigid eeldavad, et tekitatava õhumüra kohta avaldatav teave vastab käesolevale direktiivile, olenemata tulemustest, mis võidakse saada pisteliste kontrollimistega hiljem, kui majapidamisseadmed on müügil.Artikkel 61. a) Majapidamisseadmete tekitatud õhumüra üldise katsetamismeetodi täpsus peab olema selline, et A-filtriga korrigeeritud helivõimsuse taseme üksikmõõtmiste vigade põhjal arvutatud standardhälve ei ületaks 2 dB.Esimeses lõigus viidatud standardhälbed väljendavad mõõtmisvigade kõikide põhjuste kumulatiivset mõju, välja arvatud seadme poolt tekitatava mürataseme varieerumist katsetamiste vahepeal.b) Punktis a viidatud üldist katsetamismeetodit täiendatakse iga seadmerühma asukoha, paigaldamise, koormuse ja töö kirjeldamisega mõõtmistingimustes, et simuleerida seadme normaalset kasutust ning tagada nõuetekohane korratavus ja reprodutseeritavus. Reprodutseeritavuse standardhälve tuleb iga seadmerühma puhul täpsustada.2. Partiisse kuuluvate seadmete deklareeritud mürataseme kontrollimiseks tuleb kasutada statistilist meetodit, mille korral partiist eraldatud valimitesse kuuluvaid seadmeid katsetatakse ühepoolselt.Esimeses lõigus mainitud statistilise meetodi põhilised statistilised parameetrid peavad olema niisugused, et kui deklareeritud mürataset ületavate seadmete protsent teatavas partiis on 6,5, on usaldusnivoo 95 %. Lihtvalimi või samalaadse valimi suurus peab olema 3. Statistilise meetodi puhul tuleb rakendada etalonstandardhälvet 3,5 dB.Nõukogu kehtestab enne 1. jaanuari 1991 komisjoni ettepanekul uued valimi suurused ja etalonstandardhälbed kõikide majapidamisseadmete rühmade jaoks.Artikkel 7Liikmesriigid võtavad kõik vajalikud meetmed tagamaks, et tootja või importija teeb viivitamata parandused teabesse, kui artikli 6 lõike 2 kohasel kontrollimisel tuleb ilmsiks, et seadmepartii poolt tekitatava õhumüra tase ületab deklareeritud taseme, ja kui tootja või importija ei otsusta defektset partiid turult tagasi võtta.Artikkel 81. Liikmesriigid eeldavad, et teave majapidamisseadme tekitatava õhumüra kohta on kooskõlas käesoleva direktiivi nõuetega ja et liikmesriigid on seda kontrollinud nõuetekohaselt, kui õhumüra kindlaksmääramiseks tehtud mõõtmised ja vastavad kontrollimised on teostatud:a) vastavalt siseriiklikesse standarditesse ülevõetud ühtlustatud standarditele, mille viited on avaldatud Euroopa Ühenduste Teatajas. Liikmesriigid avaldavad nende siseriiklike standardite kohta käivad viited;b) vastavalt lõikes 2 viidatud siseriiklikele standarditele ja tehnilistele eeskirjadele, kui nendes siseriiklike standardite ja eeskirjadega hõlmatud valdkondades puuduvad ühtlustatud standardid.2. Liikmesriigid edastavad komisjonile niisuguste lõike 1 punktis b nimetatud siseriiklike standardite ja tehniliste eeskirjade tekstid, mis nende arvates vastavad artikli 6 nõuetele. Komisjon edastab need tekstid viivitamata teistele liikmesriikidele. Artikli 9 lõikes 2 ettenähtud korras teeb ta liikmesriikidele teatavaks need siseriiklikud standardid ja tehnilised eeskirjad, mis loetakse artikli 6 nõuetele vastavaks.Liikmesriigid korraldavad nende siseriiklike standardite ja tehniliste eeskirjade viidete avaldamise. Komisjon tagab, et need avaldatakse ka Euroopa Ühenduste Teatajas.Artikkel 91. Kui liikmesriik või komisjon leiab, et artikli 8 lõikes 1 nimetatud ühtlustatud standardid ei vasta täielikult artikli 6 nõuetele, annab asjaomane liikmesriik või komisjon küsimuse arutamiseks direktiivi 83/189/EMÜ alusel moodustatud alalisele komiteele (edaspidi "komitee"), põhjendades seda. Komitee esitab viivitamata oma arvamuse.Komitee arvamust silmas pidades teatab komisjon liikmesriikidele, kas kõnealused avaldatud ja artikli 8 lõike 1 punktis a nimetatud standardid tuleks kõrvaldada või mitte.2. Artikli 8 lõikes 2 viidatud siseriiklike standardite ja tehniliste eeskirjade suhtes toimib komisjon vastavalt järgmisele korrale:a) Võetavate meetmete eelnõu esitab komiteele komisjoni esindaja. Tähtaja jooksul, mille määrab eesistuja lähtuvalt küsimuse kiireloomulisusest, esitab komitee eelnõu kohta oma arvamuse. Ta võtab otsuse vastu 54 poolthäälega, liikmesriikide hääli arvestatakse asutamislepingu artikli 148 lõikes 2 sätestatud korras. Eesistuja ei hääleta.b) Kui kavandatavad meetmed on komitee arvamusega kooskõlas, võtab komisjon need vastu.c) Kui kavandatavad meetmed ei ole komitee arvamusega kooskõlas või kui komitee ei esita oma arvamust, esitab komisjon võetavate meetmete kohta viivitamata ettepaneku nõukogule. Nõukogu teeb otsuse kvalifitseeritud häälteenamusega.d) Kui nõukogu ei ole otsust teinud kolme kuu jooksul alates nõukogu poole pöördumisest, võtab komisjon ettepandud meetmed vastu.Artikkel 101. Liikmesriigid võtavad käesoleva direktiivi järgimiseks vajalikud meetmed 36 kuu jooksul alates direktiivi teatavakstegemist. [8] Liikmesriigid teatavad sellest viivitamata komisjonile.2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud siseriiklike põhiliste õigusnormide teksti.Artikkel 11Käesolev direktiiv on adresseeritud liikmesriikidele.Brüssel, 1. detsember 1986Nõukogu nimeleesistujaA. Clark[1] EÜT C 181, 19.7.1982, lk 1 ja EÜT C 334, 10.12.1983, lk 15.[2] EÜT C 277, 17.10.1983, lk 166.[3] EÜT C 205, 9.8.1982, lk 13.[4] EÜT C 112, 20.12.1973, lk 3.[5] EÜT C 139, 13.6.1977, lk 3.[6] EÜT L 145, 13.6.1979, lk 1.[7] EÜT L 109, 26.4.1983, lk 8.[8] Käesolev direktiiv tehti liikmesriikidele teatavaks 4. detsembril 1986.--------------------------------------------------


title: Komisjoni direktiiv 2010/52/EL, 11. august 2010 , millega tehniliste sätetega kohandamise eesmärgil muudetakse nõukogu direktiivi 76/763/EMÜ põllu- või metsamajanduslike ratastraktorite kaassõitjaistmete kohta ja Euroopa Parlamendi ja nõukogu direktiivi 2009/144/EÜ põllu- või metsamajanduslike ratastraktorite teatavate osade ja omaduste kohta  EMPs kohaldatav tekst

text:
               13.8.2010

               ET

               Euroopa Liidu Teataja

               L 213/37

         KOMISJONI DIREKTIIV 2010/52/EL,
   11. august 2010,
   millega tehniliste sätetega kohandamise eesmärgil muudetakse nõukogu direktiivi 76/763/EMÜ põllu- või metsamajanduslike ratastraktorite kaassõitjaistmete kohta ja Euroopa Parlamendi ja nõukogu direktiivi 2009/144/EÜ põllu- või metsamajanduslike ratastraktorite teatavate osade ja omaduste kohta
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 26. mai 2003. aasta direktiivi 2003/37/EÜ põllu- või metsamajanduslike traktorite, nende haagiste ja pukseeritavate vahetatavate masinate, ja nende masinate jaoks mõeldud süsteemide, nende osade ja eraldi seadmestike tüübikinnituse andmise kohta ja direktiivi 74/150/EMÜ kehtetuks tunnistamise kohta, (1) eriti selle artikli 19 lõike 1 punkti b,
   ning arvestades järgmist:

               (1)

               Nõukogu 27. juuli 1976. aasta direktiiv 76/763/EMÜ põllu- või metsamajanduslike ratastraktorite kaassõitjaistmeid käsitlevate liikmesriikide õigusaktide ühtlustamise kohta (2) ja Euroopa Parlamendi ja nõukogu 30. novembri 2009. aasta direktiiv 2009/144/EÜ põllu- või metsamajanduslike ratastraktorite teatavaid osasid ja omadusi käsitlevate liikmesriikide õigusaktide ühtlustamise kohta (3) on kaks eraldi direktiivi põllu- või metsamajanduslikke traktoreid käsitleva EÜ tüübikinnitusmenetluse kontekstis vastavalt direktiivile 2003/37EÜ.

               (2)

               Ohutus on direktiivi 2003/37/EÜ üks peamisi alussambaid. Kasutajate kaitse parandamiseks on asjakohane täiendada kõnealuse direktiivi alusel kohaldatavaid nõudeid, et hõlmata kõik masinaid käsitleva Euroopa Parlamendi ja nõukogu direktiivi 2006/42/EÜ (4) I lisas loetletud ohud, mis ei ole veel hõlmatud eraldi direktiiviga vastavalt direktiivile 2003/37/EÜ.

               (3)

               Selle muudatuse alusel ei kohaldata direktiivi 2006/42/EÜ enam traktorite suhtes, mis on saanud tüübikinnituse põllu- ja metsamajanduslike ratastraktorite tüübikinnitust käsitlevate õigusaktide alusel, sest kõnealuse muutva direktiivi rakendamisega hõlmatud ohud sisaldavad kõiki direktiiviga 2003/37/EÜ hõlmatud ohte

               (4)

               Euroopa Standardikomitee (CEN) on vormistanud ühtlustatud standardid traktorite ümbermineku puhul sõitjate kaitse kohta ja ohtlike ainete kohta. Kõnealused standardid võeti vastu ja avaldati ning seega tuleks need lisada käesolevasse direktiivi.

               (5)

               Direktiiviga 76/763/EMÜ on kehtestatud nõuded põllumajanduslike traktorite kaassõitjaistmete konstruktsiooni ja paigaldamise kohta; kaitse tugevdamiseks on asjakohane kõnealust direktiivi muuta, sel eesmärgil lisatakse täiendavad, kaitset käsitlevad tehnilised kirjeldused, mis hõlmavad direktiivis 2006/42/EÜ kirjeldatud, kaassõitjate vigastamisega seotud ohte eelkõige traktori ümbermineku korral ning kaassõitjaistmete turvavöö kinnituspunktide puhul.

               (6)

               Direktiiviga 2009/144/EÜ on kehtestatud tehnilised nõuded põllumajanduslike ratastraktorite teatavate osade ja omaduste kohta; kaitse tugevdamiseks on asjakohane kõnealust direktiivi muuta, sel eesmärgil lisatakse täiendavad tehnilised kirjeldused kaitse kohta langevate esemete, kabiini tungivate esemete ning ohtlike ainete eest; lisaks tuleks sätestada kasutusjuhendite miinimumnõuded.

               (7)

               Tüübikinnitusprotsessi sujuvusele ning eelkõige tööohutuse parandamisele kaasaaitamiseks tuleks määratleda kasutamisjuhendi sisu miinimumnõuded. See tagab juhtidele vajaliku teabe traktorite nõuetekohasuse hindamiseks ettenähtud kasutusvaldkonnas ning samuti asjakohaste hooldustööde tegemiseks.

               (8)

               Langevate esemete eest kaitsvaid konstruktsioone (kui need on olemas), juhi töökoha kaitsekonstruktsioone (kui need on olemas) ja ohtlike ainetega kokkupuute vältimist käsitlevad sätted tuleks kohandada tehnika arenguga.

               (9)

               Käesoleva direktiiviga ettenähtud meetmed on kooskõlas põllumajandustraktorite tehnika arengule kohandamise komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 76/763/EMÜ muudetakse vastavalt käesoleva direktiivi I lisale.
   Artikkel 2
   Direktiivi 2009/144/EÜ muudetakse vastavalt käesoleva direktiivi II lisale.
   Artikkel 3
   1.   Alates jõustumise kuupäevast ei tohi liikmesriigid käesoleva direktiiviga muudetud direktiivide 76/763/EMÜ ja 2009/144/EÜ nõuetele vastavate sõidukite puhul kõnealuste direktiivi sisuga seotud põhjustel:

               a)

               keelduda EÜ tüübikinnituse andmisest ega siseriikliku tüübikinnituse andmisest ega

               b)

               keelata sellise sõiduki registreerimist, müüki või kasutuselevõtmist.

         2.   Uut tüüpi sõidukite puhul, mis ei vasta nõuetele, mis on sätestatud käesoleva direktiiviga muudetud direktiivides 76/763/EMÜ ja 2009/144/EÜ, ning kõnealuste direktiividega seotud põhjustel ühe aasta möödudes jõustumise kuupäevast:

               a)

               peavad liikmesriigid keelduma EÜ tüübikinnituse andmisest ning

               b)

               võivad keelduda siseriikliku tüübikinnituse andmisest.

         3.   Uute sõidukite puhul, mis ei vasta nõuetele, mis on sätestatud käesoleva direktiiviga muudetud direktiivides 76/763/EMÜ ja 2009/144/EÜ, ning kõnealuste direktiivide sisuga seotud põhjustel kahe aasta möödudes jõustumise kuupäevast:

               a)

               ei käsita liikmesriigid direktiivi 2003/37/EÜ kohaselt uute sõidukitega kaasasolevaid vastavussertifikaate direktiivi 2003/37/EÜ artikli 7 lõike 1 kohaldamisel enam kehtivana ning

               b)

               võivad liikmesriigid keelduda selliste sõidukite registreerimisest, müügist või kasutuselevõtust.

         Artikkel 4
   1.   Liikmesriigid võtavad vastu käesoleva direktiivi täitmiseks vajalikud õigus- ja haldusnormid ja avaldavad need hiljemalt 1. märtsiks 2011. Liikmesriigid edastavad komisjonile viivitamata nende õigusnormide teksti.
   Liikmesriigid kohaldavad neid sätteid alates 2. märtsist 2011.
   Kui liikmesriigid võtavad kõnealused õigusnormid vastu, lisavad nad nendesse või nende ametliku avaldamise korral nende juurde viite käesolevale direktiivile. Viitamise viisi määravad liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.
   Artikkel 5
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 6
   Käesolev direktiiv on adresseeritud liikmesriikidele.

      Brüssel, 11. august 2010

            Komisjoni nimel

            president

         José Manuel BARROSO

      (1)  ELT L 171, 9.7.2003, lk 1.

      (2)  EÜT L 262, 27.9.1976, lk 1.

      (3)  ELT L 27, 30.1.2010, lk 33.

      (4)  ELT L 157, 9.6.2006, lk 24.

      I LISA
      Direktiivi 76/763/EMÜ lisa asendatakse järgmise lisaga.

            „LISA
            Kaassõitjaistmed, kui need on olemas, vastavad standardile EN 15694:2009.”

      II LISA
      Direktiivi 2009/144/EÜ muudetakse järgmiselt.

                  1.

                  Lisade loetelus muudetakse II lisa pealkiri järgmiseks:
                  „Kiirusregulaator ning ajami osade, eenduvate osade ja rataste kaitse, erirakenduste täiendavad ohutusnõuded, kasutusjuhend.”

                  2.

                  II lisa pealkiri muudetakse järgmiseks:
                  „Kiirusregulaator ning ajami osade, eenduvate osade ja rataste kaitse, erirakenduste täiendavad ohutusnõuded, kasutusjuhend.”

                  3.

                  II LISALE LISATAKSE JÄRGMISED PUNKTID:
                  „3.   ERIRAKENDUSTE TÄIENDAVAD OHUTUSNÕUDED
                  3.1.   Langevate esemete eest kaitsvad konstruktsioonid

                  Langevate esemete eest kaitsvad konstruktsioonid (kui need on olemas) vastavad OECD koodile 10 (1).
                  3.2.   Juhi töökoha kaitsekonstruktsioonid

                  3.2.1.   Juhi töökoha kaitsekonstruktsioonid, kui need on olemas, vastavad standardile ISO 8084:2003 (2).
                  3.2.2.   Muudel juhtudel kui metsanduses rakendamise korral ning ilma et see piiraks punkti 3.2.1 kohaldamist, käsitatakse III A lisa punkti 1.1.3 kohaseid klaasidega traktoreid juhi töökoha kaitsekonstruktsioonidega varustatud traktoritena.
                  3.3.   Ohtlike ainetega kokkupuute vältimine

                  Standardi EN 15695-1:2009 nõudeid kohaldatakse kõikide direktiivi 2003/37/EÜ artikli 2 punktis j määratletud traktorite suhtes, kui neid kasutatakse tingimustes, mis võivad põhjustada ohtlike ainetega kokkupuute ohtu; sellisel juhul peab kabiin vastama kõnealuse standardi 2., 3. või 4. taseme nõuetele. Tasandi valiku kriteeriume tuleb kirjeldada ja need peavad vastama kasutusjuhendis osutatud kriteeriumidele. Pestitsiidide pihustamiseks peab kabiin vastama 4. taseme nõuetele.
                  4.   KASUTUSJUHEND
                  Kasutusjuhend vastab ISO standardile 3600:1996 (3) välja arvatud jagu 4.3. (Seadme identifitseerimisandmed).
                  4.1.   Eelkõige või lisaks ISO standardi 3600:1996 nõuetele käsitletakse kasutusjuhendis järgmist:

                              a)

                              istme ja vedrustuse reguleerimist vastavalt juhi ergonoomilisele asendile juhtimisseadmete suhtes ning üldvibratsioonist tulenevate ohtude vähendamiseks;

                              b)

                              küttesüsteemi, ventilatsiooni ja kliimaseadme kasutamist ja reguleerimist, kui need on olemas;

                              c)

                              mootori käivitamist ja seiskamist;

                              d)

                              varuväljapääsude asukohti ja avamismeetodeid;

                              e)

                              traktorisse sisenemist ja sellest väljumist,

                              f)

                              ohupiirkonda keskliigendiga traktori pöördetelje lähedal;

                              g)

                              eritööriistade kasutamist, kui need on olemas;

                              h)

                              paranduseks ja hoolduseks kasutatavaid ohutuid meetodeid;

                              i)

                              teavet hüdrauliliste voolikute kontrollimise sageduse kohta;

                              j)

                              juhiseid traktori pukseerimiseks;

                              k)

                              juhiseid tungraudade ohutu kasutamise ja nende soovituslike toetuspunktide kohta;

                              l)

                              akude ja kütusepaagiga seotud ohtusid;

                              m)

                              traktori keelatud kasutamist olukordades, kus on ümbermineku oht, märkega, et loetelu ei ole ammendav,

                              n)

                              jääkohtusid, mis on seotud kuumade pindadega, nagu õli või jahutusvedeliku lisamisel kuumale mootorile või jõuülekandele;

                              o)

                              langevate esemete eest kaitsvate konstruktsioonide (kui need on olemas) kaitsetase;

                              p)

                              ohtlike ainete eest kaitstuse tase, kui see on kohaldatav;

                              q)

                              juhi töökoha kaitsekonstruktsioonide (kui need on olemas) kaitsetase.

                        4.2.   Paigaldatavate seadmete, haagiste ja vahetatavate järelveetavate seadmete ühendamine, eemaldamine ja nendega töötamine

                  Kasutusjuhend sisaldab järgmist:

                              a)

                              hoiatus rangelt järgida traktorile paigaldatavate või järelveetavate seadmete või haagise kasutusjuhendis antud juhiseid ning mitte töötada traktor-seade või traktor-haagis kombinatsiooniga kõiki juhiseid järgimata;

                              b)

                              hoiatus hoiduda eemale kolmepunktilise rippseadise piirkonnast selle juhtimise ajal;

                              c)

                              hoiatus, et traktorile paigaldatud seadmed tuleb enne traktori juures lahkumist lasta maapinnale;

                              d)

                              jõusiirdevõlli veovõllide kiirus traktorile paigaldatud seadmete või järelveetava sõiduki suhtes;

                              e)

                              nõue kasutada üksnes piisavate kaitsetega jõusiirdevõlli veovõlle;

                              f)

                              teave hüdrauliliste haakeseadmete ja nende otstarbe kohta;

                              g)

                              teave kolmepunktilise rippseadise maksimaalse tõstevõime kohta;

                              h)

                              teave kogumassi, teljekoormuste, rehvide kandevõime ja vajaliku miinimumballasti kindlaksmääramise kohta;

                              i)

                              teave olemasolevate haagise pidurdussüsteemide ning nende ühilduvuse kohta järelveetavate sõidukitega;

                              j)

                              tagumise haakeseadme suurim vertikaalne koormus sõltuvalt tagumise rehvi suurusest ja haakeseadme liigist;

                              k)

                              teave jõusiirdevõlli veovõllidega rakenduste kasutamise kohta ning selle kohta, et võllide tehniliselt võimalik kalle sõltub kaitsepiirde ja/või liikumisruumi kujust ja suurusest, lisada tuleks ka konkreetne teave, mida nõutakse vähendatud mõõtmetega 3. tüüpi jõusiirdevõlli puhul;

                              l)

                              andmesildil olevate suurimat lubatud veetavat massi käsitlevate andmete kordus;

                              m)

                              hoiatus hoiduda eemale traktori ja järelveetava sõiduki vaheliselt alalt.

                        4.3.   Müradeklaratsioon

                  Kasutusjuhendis esitatakse müratase juhi kõrva juures, mis on mõõdetud vastavalt Euroopa Parlamendi ja nõukogu direktiivile 2009/76/EÜ, (4) ning liikuva traktori müratase, mis on mõõdetud vastavalt Euroopa Parlamendi ja nõukogu direktiivi 2009/63/EÜ (5) VI lisale.
                  4.4.   Vibratsioonideklaratsioon

                  Kasutusjuhendis esitatakse vibratsioonitaseme väärtus, mis on mõõdetud vastavalt nõukogu direktiivile 78/764/EMÜ (6).
                  4.5.   Traktori asjakohased töötamisviisid, mida võib põhjendatult ette näha ja millega kaasneb teatav oht, on järgmised:

                              a)

                              töö frontaallaaduriga (kukkuvate esemete oht);

                              b)

                              kasutamine metsanduses (langevate ja/või läbistavate esemete oht);

                              c)

                              töö traktorile paigaldatava või järelveetava põllupritsiga (kahjulike ainete oht).

                        Erilist tähelepanu tuleb kasutusjuhendis pöörata traktori kasutamisele koos eespool nimetatud seadmetega.
                  4.5.1.   Frontaallaadur

                              4.5.1.1.

                              Kasutusjuhendis antakse ülevaade ohtudest, mis on seotud tööga frontaallaaduriga, ning selgitatakse, kuidas neid ohte vältida.

                              4.5.1.2.

                              Kasutusjuhendis näidatakse traktori kere kinnituspunktid, kuhu frontaallaadur tuleb paigaldada, ning kasutatavate seadmete suurus ja kvaliteet. Kui selliseid kinnituspunkte ei ole ette nähtud, siis keelatakse kasutusjuhendiga frontaallaaduri paigaldamine.

                              4.5.1.3.

                              Programmeeritavate hüdrauliliste järjestikfunktsioonidega traktorite puhul tuleb esitada teave selle kohta, kuidas ühendada laaduri hüdraulikat nii, et kõnealune funktsioon ei oleks sisse lülitatud.

                        4.5.2.   Kasutamine metsanduses

                              4.5.2.1.

                              Kui traktorit kasutatakse metsanduses, on kindlakstehtud ohud järgmised:

                                          a)

                                          ümberkukkuvad puud, peamiselt juhul, kui traktori tagaossa on paigaldatud greiferkraana,

                                          b)

                                          juhikabiini läbistavad objektid, peamiselt juhul, kui traktori tagaossa on paigaldatud vints

                              4.5.2.2.

                              Kasutusjuhendis esitatakse järgmine teave:

                                          a)

                                          punktis 4.5.2.1 kirjeldatud ohtude olemasolu;

                                          b)

                                          võimalikud lisaseadmed, mille abil neid ohte võib vältida,

                                          c)

                                          traktori kinnituspunktid, kuhu on võimalik kinnitada kaitsekonstruktsioonid, ning selleks kasutatavate seadmete suurus ja kvaliteet; kui sobivate turvatarindite kinnitamiseks ei ole vahendeid ette nähtud, siis tuleb see ära märkida;

                                          d)

                                          kaitsekonstruktsioonid võivad koosneda raamist, mis kaitseb juhtimiskeskust ümberkukkuvate puude eest, või võrkudest kabiini uste, katuse ja akende ees;

                                          e)

                                          langevate esemete eest kaitsva konstruktsiooni (kui see on olemas) tase.

                        4.5.3.   Töö põllupritsiga (kahjulike ainete oht).

                  Kasutusjuhendis tuleb kirjeldada ohtlike ainete eest kaitstuse taset vastavalt standardile EN 15695-1:2009.”

                  4.

                  II lisa liite pealkiri muudetakse järgmiseks:

                  5.

                  II lisa liite punkti 1 lisatakse järgmised read pärast punkti 1.2:

                              „1.3.

                              Erirakenduste täiendavad ohutusnõuded (kui need on olemas)

                                          1.3.1.

                                          Langevate esemete eest kaitsvad konstruktsioonid

                                          1.3.2.

                                          Juhi töökoha kaitsekonstruktsioonid

                                          1.3.3.

                                          Ohtlike ainetega kokkupuute vältimine”.

                  6.

                  II lisa liite punkti 15 (dokumentide loetelu) lisatakse järgmine rida:
                  „… kasutusjuhend”.

         (1)  OECD põllu- ja metsamajanduslikke traktoreid langevate esemete eest kaitsvate konstruktsioonide ametlike katsete standarditud kood (10. kood) – OECD nõukogu 2008. aasta oktoobri otsus K(2008) 128.

         (2)  Selle dokumendiga on võimalik tutvuda veebilehel: http://www.iso.org/iso/en/CatalogueDetailPage.CatalogueDetail?CSNUMBER = 9021&ICS1 = 65&ICS2 = 60&ICS3 = 1

         (3)  Selle dokumendiga on võimalik tutvuda veebilehel: http://www.iso.org/iso/en/CatalogueDetailPage.CatalogueDetail?CSNUMBER = 9021&ICS1 = 65&ICS2 = 60&ICS3 = 1

         (4)  ELT L 201, 1.8.2009, lk 18.

         (5)  ELT L 214, 19.8.2009, lk 23.

         (6)  EÜT L 255, 18.9.1978, lk 1.


title: Euroopa Parlamendi ja nõukogu direktiiv 2008/23/EÜ, 11. märts 2008 , millega muudetakse direktiivi 2006/49/EÜ investeerimisühingute ja krediidiasutuste kapitali adekvaatsuse kohta seoses komisjoni rakendusvolitustega

text:
               19.3.2008

               ET

               Euroopa Liidu Teataja

               L 76/54

      EUROOPA PARLAMENDI JA NÕUKOGU DIREKTIIV 2008/23/EÜ,
   11. märts 2008,
   millega muudetakse direktiivi 2006/49/EÜ investeerimisühingute ja krediidiasutuste kapitali adekvaatsuse kohta seoses komisjoni rakendusvolitustega
   EUROOPA PARLAMENT JA EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artikli 47 lõiget 2,
   võttes arvesse komisjoni ettepanekut,
   võttes arvesse Euroopa Majandus- ja Sotsiaalkomitee arvamust, (1)

   võttes arvesse Euroopa Keskpanga arvamust, (2)

   toimides asutamislepingu artiklis 251 sätestatud korras, (3)

   ning arvestades järgmist:

               (1)

               Euroopa Parlamendi ja nõukogu direktiivis 2006/49/EÜ (4) on sätestatud, et teatavad meetmed tuleb vastu võtta vastavalt nõukogu 28. juuni 1999. aasta otsusele 1999/468/EÜ, millega kehtestatakse komisjoni rakendusvolituste kasutamise menetlused (5).

               (2)

               Otsust 1999/468/EÜ on muudetud otsusega 2006/512/EÜ, millega kehtestati kontrolliga regulatiivmenetlus üldmeetmete vastuvõtmise jaoks, mille eesmärk on muuta asutamislepingu artiklis 251 osutatud korras vastuvõetud põhiaktide vähemolulisi sätteid, muu hulgas mõningaid selliseid sätteid välja jättes või täiendades seda uute vähemoluliste sätetega.

               (3)

               Et kontrolliga regulatiivmenetlus oleks kohaldatav õigusaktide suhtes, mis on vastu võetud asutamislepingu artiklis 251 osutatud korras ja mis on juba jõustunud, peab neid õigusakte vastavalt otsust 2006/512/EÜ käsitlevale Euroopa Parlamendi, nõukogu ja komisjoni avaldusele (6) kohandama kooskõlas kehtivate menetlustega.

               (4)

               Komisjonile tuleks anda volitus võtta vastu direktiivi 2006/49/EÜ rakendamiseks vajalikud meetmed, et muu hulgas võtta arvesse finantsturgude tehnilist arengut ja tagada kõnealuse direktiivi ühtne kohaldamine. Nende meetmete eesmärk on täpsustada määratlusi, kohandada kõnealuse direktiivi sätteid, tehes tehnilisi kohandusi seoses omavahendite määramisega, riskide ja riskipositsioonide struktuuri, arvutamise ja hindamisega ning investeerimisühingute kategooriatega, mille suhtes kõnealust direktiivi kohaldatakse. Kuna need on üldmeetmed ja nende eesmärk on muuta direktiivi 2006/49/EÜ vähemolulisi sätteid, tuleb need vastu võtta vastavalt otsuse 1999/468/EÜ artiklis 5a sätestatud kontrolliga regulatiivmenetlusele.

               (5)

               Direktiivis 2006/49/EÜ on sätestatud komisjoni rakendusvolituste tähtaeg. Oma avalduses otsuse 2006/512/EÜ kohta on Euroopa Parlament, nõukogu ja komisjon kinnitanud, et otsuses 2006/512/EÜ nähakse ette rahuldav horisontaalne lahendus Euroopa Parlamendi soovile kontrollida kaasotsustamismenetluse teel vastuvõetud õigusaktide rakendamist ning et vastavalt sellele tuleks komisjonile anda rakendusvolitused ilma tähtajata. Euroopa Parlament ja nõukogu teatasid ka oma kavatsusest tagada, et ettepanekud, mille eesmärk on tunnistada kehtetuks õigusaktide sätted, milles kehtestatakse komisjoni rakendusvolituste tähtaeg, võetakse vastu võimalikult kiiresti. Pärast kontrolliga regulatiivmenetluse kehtestamist tuleks välja jätta säte, millega kehtestatakse direktiivis 2006/49/EÜ kõnealune tähtaeg.

               (6)

               Komisjon peaks korrapäraselt hindama talle rakendusvolitusi andvate õigusnormide toimimist, et võimaldada Euroopa Parlamendil ja nõukogul kindlaks teha, kas nimetatud volituste ulatus ja komisjonile kehtestatud menetluslikud nõuded on asjakohased ning tagavad nii tõhususe kui ka demokraatliku vastutuse.

               (7)

               Seepärast tuleks direktiivi 2006/49/EÜ vastavalt muuta.

               (8)

               Kuna direktiivi 2006/49/EÜ käesoleva direktiiviga tehtavad muudatused on tehnilist laadi ja käsitlevad üksnes komiteemenetlust, ei pea liikmesriigid neid üle võtma. Seetõttu ei ole vaja kehtestada ülevõtmissätteid,

         ON VASTU VÕTNUD KÄESOLEVA DIREKTIIVI:
   Artikkel 1
   Muudatused
   Direktiivi 2006/49/EÜ muudetakse järgmiselt.

               1.

               Artiklit 41 muudetakse järgmiselt:

                           a)

                           lõikest 1 jäetakse välja sõnad „artikli 42 lõikes 2 osutatud menetluse kohaselt”;

                           b)

                           lõige 2 asendatakse järgmisega:
                           „2.   Lõikes 1 osutatud meetmed, mille eesmärk on muuta käesoleva direktiivi vähemolulisi sätteid, võetakse vastu vastavalt artikli 42 lõikes 2 osutatud kontrolliga regulatiivmenetlusele.”;

               2.

               Artiklit 42 muudetakse järgmiselt:

                           a)

                           lõige 2 asendatakse järgmisega:
                           „2.   Käesolevale lõikele viitamisel kohaldatakse otsuse 1999/468/EÜ artikli 5a lõikeid 1 kuni 4 ja artiklit 7, võttes arvesse selle otsuse artikli 8 sätteid.”;

                           b)

                           lõiked 3 ja 4 asendatakse järgmisega:
                           „3.   31. detsembriks 2010 ja seejärel vähemalt iga kolme aasta tagant vaatab komisjon läbi tema rakendusvolitustega seotud õigusnormid ning esitab Euroopa Parlamendile ja nõukogule aruande nimetatud volituste toimimise kohta. Aruandes uuritakse eelkõige, kas komisjon peaks esitama ettepanekuid käesoleva direktiivi muutmiseks, et tagada komisjoni rakendusvolituste asjakohane ulatus. Järeldustele selle kohta, kas muutmine on vajalik või mitte, lisatakse üksikasjalikud põhjendused. Aruandele lisatakse vajaduse korral õigusakti ettepanek komisjoni rakendusvolituste sätete muutmiseks.”.

         Artikkel 2
   Jõustumine
   Käesolev direktiiv jõustub selle Euroopa Liidu Teatajas avaldamise päeval.
   Artikkel 3
   Adressaadid
   Käesolev direktiiv on adresseeritud liikmesriikidele.

      Strasbourg, 11. märts 2008

            Euroopa Parlamendi nimel

            president

         H.-G. PÖTTERING

            Nõukogu nimel

            eesistuja

         J. LENARČIČ

      (1)  ELT C 161, 13.7.2007, lk 45.

      (2)  ELT C 39, 23.2.2007, lk 1.

      (3)  Euroopa Parlamendi 14. novembri 2007. aasta arvamus (Euroopa Liidu Teatajas seni avaldamata) ja nõukogu 3. märtsi 2008. aasta otsus.

      (4)  ELT L 177, 30.6.2006, lk 201.

      (5)  EÜT L 184, 17.7.1999, lk 23. Otsust on muudetud otsusega 2006/512/EÜ (ELT L 200, 22.7.2006, lk 11).

      (6)  ELT C 255, 21.10.2006, lk 1.


title: Commission Directive 86/267/EEC of 20 May 1986 amending Directive 72/169/EEC determining the characteristics and minimum conditions for inspecting vine varieties

text:
Avis juridique important

|

31986L0267

Official Journal L 169 , 26/06/1986 P. 0046 - 0047 Finnish special edition: Chapter 3 Volume 21 P. 0112  Swedish special edition: Chapter 3 Volume 21 P. 0112

KOMISJONI DIREKTIIV,20. mai 1986,millega muudetakse direktiivi 72/169/EMÜ, milles määratakse kindlaks viinamarjasortide tunnused ja kontrolli miinimumtingimused(86/267/EMÜ)EUROOPA ÜHENDUSTE KOMISJON,võttes arvesse Euroopa Majandusühenduse asutamislepingut,võttes arvesse nõukogu 9. aprilli 1968. aasta direktiivi 68/193/EMÜ viinamarjade vegetatiivse paljundusmaterjali turustamise kohta1, viimati muudetud määrusega (EMÜ) nr 3768/852, eriti selle artikli 5d lõiget 2,ning arvestades, et:vastavalt direktiivile 68/193/EMÜ peavad liikmesriigid koostama kataloogi nende territooriumil sertifitseerimiseks ja standardse paljundusmaterjali kontrollimiseks tunnustatud taimesortide kohta;sorte tunnustatakse vastavalt ühenduse tingimustele, mille täitmine tuleb tagada ametliku kontrollimise ja eelkõige põldtunnustamisega;kontrollida tuleb piisavat arvu tunnuseid, et võimaldada sortide kirjeldamist;kõnealused tunnused määrati kindlaks komisjoni direktiiviga 72/169/EMÜ3;kõnealuse direktiivi I lisa sisaldab viinamarjasortide loetelu, mida kasutatakse fenoloogiliste kuupäevade kindlaksmääramisel võrdlussortidena;nüüd on vaja täpsustada võrdlussordid Kreeka ja Hispaania puhul;käesolevas direktiivis sätestatud meetmed on kooskõlas alalise põllumajanduse, aianduse ja metsanduse seemnete ja paljundusmaterjali komitee arvamusega,ON VASTU VÕTNUD KÄESOLEVA DIREKTIIVI:Artikkel 1Käesolevaga muudetakse direktiivi 72/169/EMÜ I lisa B osa punkti 1, lisades pärast jaotist 1.1.1 järgmine:"1.1.1a Kreeka puhul:1.1.1a.1 heledad viinamarjasordid - Savatiano, Zoumiatiko, Vilana, Assyrtiko, Chardonnay1.1.1a.2 tumedad viinamarjasordid - Mandilaria, Xynomavro, Cabernet Sauvignon, Korinthiaki1.1.1a.3 lauaviinamarjasordid - Razaki, Cardinal, Italia, Soultanina, Perlette1.1.1b Hispaania puhul:1.1.1b.1 heledad viinamarjasordid - Airen, Palomino, Pedro Ximénez, Viura-Macabeo1.1.1b.2 tumedad viinamarjasordid - Bobal, Garnacha, Mazuela, Tempranillo1.1.1b.3 lauaviinamarjasordid - Moscatel, Roseti, Aledo, Ohanes".Artikkel 2Liikmesriigid jõustavad käesoleva direktiivi järgimiseks vajalikud õigusnormid hiljemalt 1. jaanuaril 1987. Liikmesriigid teatavad sellest viivitamata komisjonile.Artikkel 3Käesolev direktiiv on adresseeritud liikmesriikidele.Brüssel, 20. mai 1986Komisjoni nimelasepresidentFrans ANDRIESSEN1 EÜT L 93, 17.4.1968, lk 15.2 EÜT L 362, 31.12.1985, lk 8.3 EÜT L 103, 2.5.1972, lk 25.